钦定古今图书集成/明伦汇编/家范典/第039卷 > 屠隆鸿苞 > 《教子》
## 钦定古今图书集成/明伦汇编/家范典/第039卷 > 屠隆鸿苞 > 《教子》

富贵纨裤之子，少而聪颖，援笔立赋，矢口成文，高步
阔视，睥睨千古，輘轹一世，厥心内满，厥气外盈，已不
胜其肮脏之习。而食客游士，又为之谄曲导谀于其
父兄之前。一文出“奴仆班扬，一诗成伯仲李杜”，井中
之蛙，无复天地夜郎之王。何知汉大以富贵陵人，而
以才俊济之，角蛇翼虎，何所不至，酿成淫毒，而莫知
“禁忌。大则为夏桀、商辛、隋炀、叔宝，小则为智伯、庆忌、
敬业、王雱，覆国倾家，丧身绝祀，顾反不如椎鲁，无能
保家之主也。”余尝与贵介豪俊言，见其纵衡飘忽，目
无所不空，而口无所不击，上下千古，自三教圣人而
下，并不能免其椎詈。而又岸然自谓手金刚杵，所当
亡不碎者。而方盛有时名志盈气锐，双睫如炬，电光
其舌，傍人虽欲与复一语，捍不得入。嗟乎，富贵之为
害，一至于此。余愿士大夫之教子，必先坊以礼义，教以谦抑，折其骄亢，荡其麤鄙，而后课以艺文，责以古
今。一事之能，慎无轻奖；一语之俊，慎无妄夸。是乃真
能爱其子弟者也。